Správa zo zahraničnej pracovnej cesty
1.	Účastníci ZPC:
Titul, meno a priezvisko:	PaedDr. Mária Tekelová	
Pracovisko:	Ministerstvo školstva, vedy, výskumu a športu SR, Stromová 1, Bratislava	
Pracovné zaradenie:	riaditeľka odboru špeciálnych škôl, špeciálnych výchovných zariadení a poradenských zariadení	
Znalosť jazykov:	FrJ, AJ, RJ	

2.	Zahraničná pracovná cesta:
Štát:	Cyperská republika	
Mesto:	Nikózia	
Vykonaná v doch:	11. – 14. 11. 2012 	
Prijímajúca organizácia:	Európska agentúra pre rozvoj vzdelávania osôb so špeciálnymi vzdelávacími potrebami (ďalej len „Agentúra“) a Ministerstvo vzdelávania a kultúry Cyperskej republiky  	
Účel cesty:	Konferencia k vyhodntoeniu projetku o odbornom vzdelávani v oblasti špeciálneho vzdelávania a Polročné pracovné stretnutie zástupcov členských krajín Agentúry – Zboru reprezentantov a národných koordinátorov 	
Spôsob financovania:	Cestovné a pobytové náklady MŠVVaŠ SR, konferenčné náklady Agentúra	
3.	Rámcový program pobytu:

11. 11. 2012	Príchod, ubytovanie, oboznámenie sa s materiálmi pripravenými na konferenciu a rokovania 	
12. 11. 2012	Konferencia k vyhodnoteniu projektu na tému žiaci so špeciálnymi vzdelávacími potrebami v odbornom vzdelávaní
Spoločenský večer organizovaný Ministerstvom vzdelávania a kultúry Cyperskej republiky 	
13. 11. 2012	Rokovanie Zboru reprezentantov Agentúry.
Pracovný seminár národných koordinátorov
Informačné stretnutie so zástupcami nových členských krajín.
Spoločné pracovné stretnutie členov Zboru reprezentantov a národných koordinátorov s výborom Agentúry, formulovanie a prijatie záverov.
Kultúrny program detí a mládeže s mentálnym postihnutím organizovaný mimovládnou organizáciou.	
14. 11. 2012	Neformálne stretnutie so štábom a členmi Agentúry, odchod	
4.	Stručný priebeh rokovaní
12. 11. 2012
Konferenciu otvorila stála tajomníčka Ministerstva vzdelávania a kultúry Cyperskej republiky Olympia Stylianou príspevkom zameranom na vyhodnotenie informácií o organizácii projektu 
„Odborné vzdelávania a príprava – politika a prax v oblasti vzdelávania žiakov so špeciálnymi vých.-vzdel. potrebami (Vocational education and training (VET) Policy and Practice in the field of Special Needs Education Conference). Pozn.: Konferencie sa okrem zboru reprezentantov a národných koordinátorov zúčastnili aj experti z jednotlivých krajín, ktorí realizáciu projektu v nich zabezpečovali. Slovensko do projektu nebolo zapojené, lebo v čase jeho realizácie nebolo členskou krajinou Agentúry.
Ďalšie príspevky konferencie prezentovali koordinátori jednotlivých častí projektu.

13. 11. 2012
Na rokovaní Zboru reprezentantov (za SR M. Tekelová) boli prehodnotené aktivity Agentúry z hľadiska ich organizácie, významu a dopadu. Slovensko nemohlo byť zapojené do projektov začatých pred rokom 2012, t. j. jeho vstupom do Agentúry, preto v zoznamoch ich účastníkov nefiguruje. K výstupom z projektov však máme ako členská krajina prístup prostredníctvom portálu Agentúry. Materiály, ktorých preklad do národných jazykov sa zabezpečuje v tomto roku, bude publikovať na svojej web-stránke Agentúra aj v slovenskom jazyku.
Zbor reprezentantov pracoval na pracovnom programe na rok 2013 a jeho rozpočte, dohodol sa na novom, aktualizovanom názve Agentúry, ktoré začne platiť od r.2014: 'The European Agency for Special Needs and Inclusive Education' a odsúhlasil status „pozorovateľ“ pre Rumunsko v 1. polovici roka 2013, ktoré v ďalšom období plánuje stať sa riadnym členom Agentúry (v poradí ako jej 33. člen). 
Paralelne s rokovaním Zboru reprezentantov Agentúry pracovali národní koordinátori (za SR M. Štefková) na úlohách, ktorých vykonávanie zabezpečujú vo svojich krajinách.
Ako skutočnili sme neformálne stretnutie s p. Máriou Hrabinskou, ktorá sa v pozícii expert senior za CEDEFOP, zúčastnila panelovej diskusie k projektu odborné vzdelávanie vs. špeciálne vzdelávacie potreby 
Večer bol venovaný neformálnemu stretnutiu s mimovládnou organizáciou zameranou na rozvíjanie voľnočasových aktivít detí a mládeže s mentálnym a viacnásobným zdravotným postihnutím a ukážkam ich činnosti.
5.	Odporúčané závery
Činnosť Agentúry v roku 2013, s opätovným podporením jej aktivít a  odborných podujatí Európskou komisiou, spojeným s jej finančnou podporou, bude pre Slovenskú republiku významnou oporou pri plnení medzinárodného Dohovoru o právach osôb so zdravotným postihnutím (OSN, 2006, oznámenie č. 317/2010 Z. z.).
6.  Prehľad prinesenej dokumentácie
Dokumentácia so závermi, podkladmi a podrobnosťami z pracovných stretnutí Zboru reprezentantov, národných koordinátorov, štábu a výboru Agentúry, bude k dispozícii pre zástupcov z členských krajín po jej zverejnení na intranete (infodesk) Agentúry.
Materiály, ktoré budú zverejnené pre odbornú a širokúverejnosť v preklade do slovenského jazyka na web-stránke http://www.european-agency.org

-	EURONEWS 21- Informačný bulletin o aktivitách Agentúry
-	Teacher education for inclusion - Profile of inclusive teachers (TE4I)
-	Názory mladých na inkluzívne vzdelávanie - Vypočutie v Európskom parlamente, Brusel, november 2011 (Young Views on Inclusive Education)
-	Projekt i-acces - Podpora prístupnosti informácií v celoživotnom vzdelávaní, podporovaný v rámci prierezového programu celoživotného vzdelávania, kľúčovej aktivity 1: spolupráca v oblasti politík a financovanie inovácií

7.   Prínos ZPC
Zapojenie  Slovenskej republiky do procesu riešenia aktuálnych problémov spojených so vzdelávaním detí, žiakov, študentov a osôb v celoživotnom vzdelávaní so špeciálnymi vzdelávacími potrebami, vytváranie reálneho obrazu o aktuálnom stave danej oblasti na Slovensku.

8.  Spôsob zverejnenia výsledkov

Súhlasím so zverejnením správy na internete.

Dátum: 22. 11. 2012

Správu vypracovala:     

PaedDr. Mária Tekelová, riaditeľka odboru ŠŠŠVZ, MŠVVaŠ SR

Správu schválil:     		

Mgr. Zdenko Krajčír, generálny riaditeľ sekcie regionálneho školstva